**Τα 2 είδη ποίησης και οι μεταξύ τους διαφορές**

**ΠΑΡΑΔΟΣΙΑΚΗ ΠΟΙΗΣΗ**

1. Σεβασμός στο µέτρο, την οµοιοκαταληξία, χωρισµός του ποιήµατος σε στροφές µε ίσο αριθμό στίχων και αριθµό συλλαβών σε κάθε στίχο.
2. Ποιητικό λεξιλόγιο: προσεκτική επιλογή λέξεων (αποφεύγονται οι καθηµερινές, αντιποιητικές λέξεις). Καταβάλλεται προσπάθεια, ώστε το ποίηµα να απέχει πολύ από τον καθηµερινό λόγο (την προφορικότητα) και φυσικά τον πεζό λόγο (την πεζολογία).
3. Κανονική χρήση σηµείων στίξης.
4. Διατήρηση του βασικού, πρωτογενούς νοήµατος των λέξεων.
5. Λογική ανάπτυξη και παρουσίαση του θέµατος του ποιήματος, και νοηµατική αλληλουχία: τα νοήµατα δεν αµφισβητούν τη λογική µας ή τον κόσµο γύρω µας και όσα γνωρίζουµε για αυτόν.
6. Ο τίτλος του ποιήµατος «φανερώνει» το περιεχόµενο του ποιήµατος.

**ΜΟΝΤΕΡΝΑ ΠΟΙΗΣΗ**

1. Στίχος ελεύθερος, χωρίς µέτρο και οµοιοκαταληξία. Το ποίηµα κατανέµεται σε άνισες στροφές (στροφικές ενότητες), οι στίχοι δεν έχουν ορισµένο αριθµό συλλαβών. Συχνά η ποίηση αυτή θυµίζει πεζό λόγο.
2. Χρήση καθηµερινών λέξεων (ακόµη και κακόηχων ή «χυδαίων»). Πρωτότυποι συνδυασµοί λέξεων: λέξεις που φαίνονται αταίριαστες συνδέονται και συσχετίζονται.
3. Αστιξία ή χαλαρή στίξη.
4. Σκοτεινότητα και ασάφεια: τα νοήµατα δεν είναι ξεκάθαρα, το θέµα δεν αποκαλύπτεται εύκολα, είναι δυσνόητη ποίηση.
5. Απουσία προφανούς λογικής και νοηµατικής αλληλουχίας: οι στίχοι συχνά δε συνδέονται µεταξύ τους νοηµατικά, χρήση άλογου στοιχείου, εικόνων και σχηµάτων λόγου που αµφισβητούν την κοινή λογική.
6. Ο τίτλος συχνά είναι προβληµατικός, νοηµατικά ανενεργός.